سجق ڤنجاجه دري نڬارا لاين داتڠ مڠواساءي كامڤوڠ هلامن كيت، ڤرلاهن-لاهن حروف جاوي بركورڠ ڤڠڬوناانڽ دان مولاي دڬنتيكن اوليه حروف رومي اتاو حروف لاتين. ساعت اين، همڤير سموا بهاس رومڤون اوسترونيسيا دتوليس دالم حروف لاتين. ڤدحال سبلومڽ بهاس-بهاس ترسبوت سوده مميليقي حروف سنديري، ميثلڽ حروف ك ڬ ڠا دالم بهاس لمڤوڠ اتاو حروف چاراكن دالم بهاس جاوا
د إندونيسيا، ڤڠڬوناان حروف جاوي هاڽ سريڠ دتموي د ولايه-ولايه ملايو سڤرتي سومترا اوتارا دان رياو، دان منجادي ڤلاجرن مواتن لوكل، ترماسوق جوڬ د ڤاڤن-ڤاڤن ڤتونجوق ميليق ڤمرينته. د مليسيا سنديري حروف جاوي منجادي ڤلاجرن واجب ڤد تيڠكت سكوله رنده، دان جاڠن لوڤا بهوا ڤرڽاتأن كمرديكأن مليسيا دتوليس دالم حروف جاوي. د بروني، حروف جاوي دان حروف رومي منجادي حروف يڠ راسمي دڤاكاي. سلاين د بروني، حروف جاوي هاڽ دڤاكاي ڤد وقتو-وقتو ترتنتو. موڠكين سوده باڽق يڠ لوڤا دڠن حروف جاوي اين
والاوڤون برأصل دري عرب، تاڤي حروف جاوي سوده منجادي واريثن اورڠ ملايو. سهاروسڽالاه حروف اين دليستاريكن دان تتڤ دأجركن، اڬر تيدق هيلڠ دتلن زمان. كالاو تيدق سكارڠ، جاڠن سالهكن اڤابيلا انق چوچو كيت ننتي تيدق مڠنل حروف جاوي
bjn_Arab bjn_Arab bjn_Arab